Profesoară, atacată de o haită de câini maidanezi în Găești. Femeia a leșinat de frică
O profesoară din Găești a fost atacată, miercuri, în apropierea unui parc, de către o haită de 8 câini fără stăpân. Femeia a povestit că, deși nu a fost mușcată, de frică, a leșinat și s-a lovit la cap și la genunchi. Primăria din oraș a fost amendată cu 20.000 de lei pentru că nu a amenajat un adăpost public pentru maidanezi, scrie Cronica de Găești, citată de News.ro.